俞家漾

俞家漾，介歇也写成余家漾，是老底子吴越湖州城东个一隻漾，分成南漾咾北漾，传说是因为宋朝俞澄拉湖州城东临湖门外头造嘚隻俞氏园咾得名个（看下脚个“历史”章节）。後首來北漾畀人填脫，造嘚商品房小區“余家漾”小区，南漾个场许改造成嘚余家漾公园。介歇“余家漾”指个是箇塊區片。

 历史 
清朝光绪《乌程县志》寫，“俞氏園在臨湖門外俞家漾口，宋俞澄置。”介咾介，普遍个一种讲法是，俞家漾个名字是从俞氏园来个。但是宋朝倪思个《經鉏堂雜誌》咾、周密个《癸辛雜識》裏向，全寫俞氏園是有起拉湖州“城內”个。元朝至正年间，拉临湖门外头造嘚隻“屯田祠”，也叫“俞太保祠”，纪念屯田郎中俞汝尚（俞澄拉太太公）。

解放之後，俞家漾个邊丄是市區吉山蔬菜专业村个龙泉渡、高桥头、漾墩咾介五六隻自然村，擔着世界田径锦标赛女子标枪冠军个徐德妹，就是生拉漾边丄个吉山村村民。

2003年，湖州升华房地产开发有限公司通過竞拍，搭余家漾地块买脱来，拉以前俞家漾北漾个场许造嘚個商品房小區“升华·余家漾”。俞家漾剩脱来点水变成小区里向个一条小河浜嘚。

 搭界个文章 

 俞澄
 余家漾社区
 余家漾公园
 吉山村社区

 参考文献 

Category:吴兴区
Category:浙江个水体
Category:湖州地名